**Z m l u v a  o  spolupráci**

ktorú uzatvorili v zmysle ustanovenia § 51 zákona č. 40/1964 Zb. - Občiansky zákonník, v znení neskorších predpisov (ďalej len „OZ“) na jednej strane:

Obchodné meno (názov): **ČLOVEČINA, občianske združenie**

IČO: 36 090 247

Registrácia: Ministerstvo vnútra SR, číslo spisu VVSú1-900/90-15844 zo dňa 9. 11. 1999

Štatutárny zástupca: Stanislav Štepka, predseda správnej rady

Zastúpený: Mgr. Ladislav Hubáček, člen správnej rady,

Sídlo: Záhradnícka 95, 821 08 Bratislava

Bankové spojenie: Slovenská sporiteľňa, a. s.

Číslo účtu: 179025514/0900

IBAN: SK 71 0900 0000 0001 7902 5514

BIC: GIBASKBX

 (ďalej len „**OZ Človečina**“)

a na druhej strane:

# Obchodné meno (názov): Národní dum Frýdek – Místek „príspevková organizace“

IČO: 70632405

DIČ: CZ 706 324 05

Štatutárny zástupca: Bc. Jakub Tichý

Sídlo: Palackého 134, 738 02 Frýdek-Místek

Číslo účtu: KB Frýdek -Místek 27-3619760277/0100

IBAN: CZ77 0300 0000 0002 4498 2290

BIC: CEKOCZPP

(ďalej len „**objednávateľ“)**

za nasledovných podmienok

 **Preambula**

A/ OZ Človečina je dobrovoľným združením občanov, ktoré prostredníctvom verejných akcií, organizovaním kultúrnych stretnutí a podujatí zameraných na vzájomné prezentovanie kultúr a umeleckých aktivít, so zámerom humanizácie spoločnosti a človeka ako takého v minulosti a v novom tisícročí realizuje svoju činnosť v zmysle Stanov OZ. Pri realizácii týchto cieľov čerpá z potenciálu diváckeho zázemia RND, ktoré sa svojou tvorbou a účinkovaním stalo doslova divadlom národným. Približovaním pôvodnej slovenskej tvorby RND OZ Človečina dbá o zachovanie kultúrnych hodnôt.

**I. Predmet zmluvy**

1.1. Zmluvné strany sa dohodli, že budú spolupracovať pri usporiadaní divadelných predstavení RadoŠinskÉho naivného divadla (ďalej len „**RND**“).

1.2. Za účelom spolupráce pri realizácii divadelného predstavenia sa zmluvné strany dohodli na organizovaní podujatia – umeleckých aktivít a to:

|  |  |
| --- | --- |
| Názov predstavenia: | **ZMIEŠANÁ ŠTVORHRA** |
| Miesto konania | **Nová scéna Vlast, Hlavní 112, Frýdek-Místek** |
| Termín | **5. 4. 2017** |
| Čas | **19,00 hod.** |
| Počet predstavení | **1** |

(ďalej len „**divadelné predstavenie**“)

**II.** **Úhrada nákladov a technicko-organizačné zabezpečenie divadelného predstavenia**

2.1. Zmluvné strany sa dohodli na úhrade nákladov na realizáciu 1 divadelného predstavenia takto:

 objednávateľ je povinný zaplatiť OZ Človečina za uskutočnenie 1 divadelného predstavenia zmluvne určenú cenu, ktorá pozostáva:

a)z pevne stanovenej ceny vo výške **60.000,- Kč** (slovom: **šesťdesiattisíc českých korún**) **vrátane dopravy.**

 b) z ceny vyjadrenej ako podiel vo výške 17 % na hrubej tržbe z predmetného divadelného predstavenia – t. j.

 autorské honoráre autorov diela

2.1.1 dohodnutú cenu je objednávateľ povinný uhradiť OZ Človečina **prevodným príkazom v lehote jej splatnosti**, na

 základe vystavenej faktúry OZ Človečina, ktorá bude mať všetky náležitosti daňového dokladu podľa ustanovení

 príslušných právnych predpisov

2.1.2 okrem uvedenej ceny je objednávateľ povinný zaplatiť alikvotné náklady na ubytovanie pre 11 členov divadla 5/1+3/2

 v hoteli Graphic v Novom Jičíne s raňajkami dňa 5. 4. 2017

2.1.3 objednávateľ na svoje náklady ďalej zabezpečí :

 - predaj lístkov na divadelné predstavenie

 **- predaj bulletinov k uvádzanej inscenácii pol hodinu pred začiatkom predstavenia a počas prestávky**

 **predstavenia, bulletiny dodá poverená osoba OZ Človečina**

 **- suché a čisté javisko s minimálnymi rozmermi 8 x 11 m, ktoré musí byť sprístupnené najmenej 4 hodiny**

 **pred začiatkom predstavenia**

 **- prítomnosť 1 osvetľovača, 1 zvukára, 1 javiskového technika od 15,00 hod.**

 **- 3 osoby na vykladanie a nakladanie scénického a technického vybavenia súboru RND od 15,00 hod.**

 **- fungujúci svetelný park a prívody elektrickej energie na javisku v rozsahu 230 V/16 A**

- v zákulisí dve samostatné oddelené šatne (pre mužov a ženy) s hygienickými zariadeniami s teplou a studenou vodou, v šatniach vešiaky, uteráky, minerálna voda, čaj, resp. káva, zrkadlá

- vhodné osvetlenie a osobitne temperovanie javiska minimálne na 20 C a šatní a hygienických zariadení minimálne

na 20 C

- 4 voľné miesta v hľadisku pre potreby OZ Človečina

**- bezproblémový prístup autobusu k priestoru vykladania kulís a rekvizít**

**III. Osobitné podmienky**

 Objednávateľ zodpovedá v celom rozsahu za dodržiavanie zákazu zaznamenávania divadelných predstavení

 akoukoľvek formou záznamu obrazu a zvuku (ako sú magnetofónový záznam, videozáznam, film, a pod.) pokiaľ na

 uvedené pred začiatkom každého predstavenia nedá osobitný súhlas umelecký šéf súboru RND pán Stanislav

 Štepka, alebo štatutárny orgán OZ Človečina.

* 1. Zároveň objednávateľ súhlasí s odvysielaním rozhlasového spotu pred predstavením, v ktorom divákov OZ Človečina upozorní na dodržiavanie zákazu zaznamenávania divadelných predstavení RND akoukoľvek formou záznamu obrazu a zvuku spolu s uvedením Poštovej banky ako generálneho partnera RND.

**IV. Spoločné a záverečné ustanovenia zmluvy**

* 1. OZ Človečina a objednávateľ sú povinní bezvýhradne dodržiavať ustanovenia tejto zmluvy. Ak jedna zo zmluvných

 strán porušuje túto zmluvu tak, že podstatne porušuje svoje zmluvné povinnosti z nej vyplývajúce, môže tak OZ

 Človečina ako aj objednávateľ od tejto zmluvy jednostranne odstúpiť so všetkými právnymi účinkami s tým

 spojenými. V takomto prípade sa táto zmluva od samého začiatku v celom rozsahu ruší a OZ Človečina

 a objednávateľ sú povinní si navzájom vrátiť všetko, čo si podľa nej už plnili. Tým však nie je dotknutý nárok na

 náhradu škody, ktorá vznikla poškodenej zmluvnej strane.

* 1. Okrem všeobecných dôvodov, uvedených v ustanovení predchádzajúceho odseku tohto článku zmluvy, môže od

 zmluvy odstúpiť objednávateľ aj bez udania dôvodu, a to:

4.2.1. najneskôr 10 dní pred dohodnutým termínom prvého divadelného predstavenia s tým, že je povinný zaplatiť OZ Človečina preukázateľne vynaložené náklady, ktoré mu vznikli v súvislosti s pripravovanými divadelnými predstaveniami: lehota splatnosti na zaplatenie týchto nákladov je do 7 dní odo dňa odstúpenia od tejto zmluvy, a to bezhotovostne na uvedený účet OZ Človečina.

4.2.2. v lehote kratšej ako 10 dní pred dohodnutým termínom prvého divadelného predstavenia s tým, že je povinný uhradiť OZ Človečina celú sumu všetkých divadelných predstavení v celkovej sume 60 000 Kč (slovom: šesťdesiat tisíc Kč).

4.2.3.Dôvodom na odstúpenie zo strany objednávateľa nemôže byť nezáujem publika o divadelné predstavenia (napríklad nízky počet predaných vstupeniek). V prípade odstúpenia objednávateľa od tejto zmluvy z citovaného dôvodu sa postupuje rovnako ako pri odstúpení objednávateľa od zmluvy podľa ustanovení bodov 4.2.1. a 4.2.2. tohto odseku.

4.3. Na druhej strane môže objednávateľ, okrem prípadov uvedených v ustanoveniach predchádzajúceho odseku tohto článku zmluvy odstúpiť od tejto zmluvy, bez nároku OZ Človečina na úhradu predmetných nákladov alebo

 dohodnutej ceny, aj z vážnych dôvodov spôsobených vyššou mocou, a to napríklad v prípade hromadnej epidémie

 obyvateľstva, ďalej živelných pohrôm a iných mimoriadnych udalostí alebo udalosti, v dôsledku ktorej príde

 k zničeniu miesta, v ktorom sa majú uskutočniť divadelné predstavenia. Takúto skutočnosť je objednávateľ povinný

 oznámiť OZ Človečina písomne

 a bez zbytočného odkladu. V opačnom prípade si môže OZ Človečina uplatňovať náhradu škody, ktoré mu vznikli

 v súvislosti s tým, že sa divadelné predstavenie nemohlo uskutočniť.

* 1. OZ Človečina môže od zmluvy odstúpiť v prípade, ak príde k úmrtiu niektorého člena súboru RND (alebo blízkeho

 člena jeho rodiny), alebo v dôsledku vyššej moci, napr. živelnej pohromy, nezjazdnosti ciest v dôsledku

 mimoriadnych poveternostných podmienok, na základe ktorých sa nebude môcť súbor RND dostaviť do miesta

 uskutočnenia divadelných predstavení. V takýchto prípadoch je OZ Človečina povinné bez zbytočného odkladu

 písomne oznámiť objednávateľovi tieto skutočnosti, v opačnom prípade je povinné nahradiť objednávateľovi škodu,

 ktorá mu v dôsledku toho vznikla.

4.5. Ak OZ Človečina odstúpi od zmluvy bezdôvodne, je povinné zaplatiť objednávateľovi v celom rozsahu všetky

 preukázateľne vynaložené náklady, ktoré vznikli na jeho strane v dôsledku riadneho plnenia si záväzkov podľa tejto

 zmluvy voči OZ Človečina a tretím osobám v súvislosti so zabezpečením prípravy divadelných predstavení.

* 1. Táto zmluva nadobúda platnosť a účinnosť dňom obojstranného podpísania OZ Človečina a objednávateľa, pričom

 jej zmeny a doplnky možno vykonať len na základe vzájomnej dohody zmluvných strán, a to písomne vo forme

 dodatkov.

4.7. OZ Človečina a objednávateľ dohodou určili, že na právne vzťahy, vyplývajúce z tejto zmluvy, sa primerane použijú

 všeobecné ustanovenia o záväzkových vzťahoch obsiahnuté v OZ.

4.8. Táto zmluva je vyhotovená v dvoch rovnopisoch, z ktorých po obojstrannom podpísaní dostane tak OZ Človečina

 ako aj objednávateľ jeden rovnopis.

4.9. Táto zmluva bola spísaná a uzatvorená na základe slobodne, vážne, určite a zrozumiteľne prejavenej vôle oboch zmluvných strán, ktoré ju po prečítaní a schválení, na znak súhlasu s jej obsahom, vlastnoručne podpísali.

V Bratislave dňa 13. 2. 2017

................................................ ......................................................

 **OZ Človečina objednávateľ**